אל מעבר האוקיינוס

אל מעבר האוקיינוס (באנגלית: Transatlantic) היא מיני-סדרת טלוויזיה בת שבעה פרקים שנוצרה על ידי אנה וינגר ודניאל הנדלר, המבוססת על הרומן "The Flight Portfolio" מאת ג'ולי אורינגר אודות הסיפור האמיתי של העיתונאי וחסיד אומות העולם וריאן פריי.

עלילה 
הסדרה מבוססת על סיפורו האמיתי של העיתונאי האמריקאי וחסיד אומות העולם וריאן פריי (קורי מייקל סמית') שנשלח על ידי הוועד לסיוע לשעת חירום  והציל כ־2,000 אנשי רוח, יהודים ושאינם יהודים, מציפורני הנאצים והבריח אותם בדרך לא דרך לארצות הברית.

שחקנים ודמויות

הפקה 
הסדרה הייתה הפרויקט הראשון שהוכרז בספטמבר 2021 במסגרת השותפות היצירתית בין נטפליקס לחברת ההפקה "Studio Airlift" של אנה וינגר, שבסיסה בברלין. הסדרה בת שבעת הפרקים נוצרה על ידי וינגר ודניאל הנדלר, ובהפקת וינגר וקמיל מק'קרי. סטפני צ'ואט, ורוניק ריימונד ומיה מאייר הובילו את צוות הבימוי. בראיון למרץ 2023 עם אתר החדשות האמריקאי "Deadline Hollywood" לקראת הקרנת הבכורה של הסדרה, אמרה וינגר שלקחה השראה מהסרט קזבלנקה משנת 1942.

ליהוק 
הליהוק החל בינואר 2022 עם גיליאן ג'ייקובס, גרגורי מונטל, קורי מייקל סמית' וקורי סטול, שלוהקו לתפקידים ראשיים, לצד לוקאס אנגלנדר, ראלף אמוסו, יונאס נאי, לוליטה צ'אמה, לוק תומפסון, ג'ודי מיי, רפאלה ניקולאי והנרייטה קונפוריוס, שלוהקו לתפקידי משנה.

צילומים 
הצילומים העיקריים נערכו במרסיי, צרפת, החל מפברואר 2022. הסדרה סגרה את "Festival Series Mania" במרץ 2023, לקראת הקרנת בכורה שהתקיימה בנטפליקס ב-7 באפריל 2023.

קישורים חיצוניים

הערות שוליים 

סדרות דרמה היסטוריות
נטפליקס: תוכניות וסדרות
סדרות טלוויזיה אמריקאיות שעלו לשידור בשנות ה-2020
סדרות טלוויזיה על מלחמת העולם השנייה